**Obvestilo o obdelavi osebnih podatkov – Nagradni kviz**

Upravljavec vaših osebnih podatkov je Mestna Občina Koper, Verdijeva 10, 6000 Koper (MOK).

Pooblaščena oseba za varstvo osebnih podatkov je mag. Renata Zatler, Dataofficer, d. o. o., dosegljiva na e-naslovu varstvopodatkov@koper.si.

Mestna občina Koper vaše osebne podatke obdeluje zgolj za potrebe obveščanja o izidu žrebanja in izročitvi nagrade, v primeru, da ste izžrebani. Vaša ime in priimek (v določenem primeru pa tudi fotografija) bosta objavljena na družbenem omrežju Facebooku in portalu eKoper.si.

Osebne podatke obdelujemo na podlagi vaše odločitve za sodelovanje v nagradnem kvizu. Z udeležbo sprejmete splošne pogoje nagradnega kviza.

Osebni podatki, ki jih obdelujemo, so: ime in priimek (vsi udeleženci), naslov stalnega oziroma začasnega prebivališča, davčna in konfekcijska številka (nagrajenci).

Osebni podatki nagrajenca se obdelujejo v skladu s splošnimi pogoji, pa tudi za naslednje namene:

* podelitev nagrade,
* obveščanje zainteresirane javnosti o rezultatih nagradnega kviza,
* preverjanje izpolnjevanja obveznosti nagrajenca v skladu s temi pogoji in pravili,
* izpolnjevanje davčnih obveznosti organizatorja (odmera in plačilo akontacije dohodnine).

Pravna podlaga za obdelavo osebnih podatkov je zakoniti interes upravljavca, da izvede nagradni kviz in izpolni svoje zakonske obveznosti v zvezi z izvedbo nagradne igre. Pravna podlaga za obdelavo osebnih podatkov nagrajenca je darilna pogodba, ki je sklenjena s sprejemom nagradnega kviza s strani nagrajenca. Upravljavec osebnih podatkov udeležencev in nagrajenca ne posreduje tretjim, razen:

* podatke nagrajenca posreduje pristojnim davčnim organom za namen odmere in plačila akontacije dohodnine,
* podatke posreduje svojim zunanjim izvajalcem, s katerimi sklene ustrezne pogodbe o obdelavi osebnih podatkov, s katerimi jih zaveže, da podatke obdelujejo le v njenem imenu in po njenih navodilih.

Upravljavec podatke sodelujočih hrani še 1 leto po zaključku nagradnega kviza, podatke nagrajenca pa za namene izpolnjevanja davčnih obveznosti še 10 let.

Sodelujoči v nagradnem kvizu imajo pravico od upravljavca zahtevati:

* dostop do svojih osebnih podatkov,
* popravek osebnih podatkov in v zvezi s tem pravico do omejitve obdelave,
* izbris osebnih podatkov, če hkrati izjavijo, da odstopajo od sodelovanja v nagradnem kvizu,
* da jim upravljavec posreduje osebne podatke, ki se nanašajo nanje, v CSV formatu ali
* da te podatke upravljavec posreduje drugemu upravljavcu po izbiri sodelujočega (le v
obsegu, ki se nanaša na obdelavo osebnih podatkov, ki se izvaja na podlagi privolitve).

Nagrajenec ima pravico od upravljavca zahtevati:

* dostop do svojih osebnih podatkov,
* popravek osebnih podatkov in v zvezi s tem pravico do omejitve obdelave,
* izbris osebnih podatkov, če hkrati izjavi, da nagrade ne sprejme oziroma jo vrača,
* da mu upravljavec posreduje osebne podatke, ki se nanašajo nanj, v CSV formatu ali
* da te podatke upravljavec posreduje drugemu upravljavcu po izbiri nagrajenca.

Sodelujoči v nagradnem kvizu in nagrajenec lahko navedene pravice uresničujejo tako, da naslovijo pisno zahtevo po e-pošti na naslov **varstvopodtkov@koper.si.**

V primeru, da oseba meni, da je obdelava osebnih podatkov v nasprotju z zaščito njene zasebnosti ali v nasprotju s predpisi, se lahko obrne na upravljavca in zahteva pojasnilo ali vloži pritožbo oziroma prijavo pri Informacijskem pooblaščencu RS (več informacij o vložitvi pritožbe oziroma prijave na spletni strani Informacijskega pooblaščenca: [**www.ip-rs.si**](http://www.ip-rs.si/)).